stanford-oval/wikipedia huggingface dataset:
משמר העמק
היסטוריה > לאחר הקמת מדינת ישראל

ב-24 בדצמבר 1948, ערב חג החנוכה ה'תש"ט, חלפו בשמי הקיבוץ ארבעה מטוסי חיל האוויר העיראקי. הטייסים, שסברו כי מדובר בשדה התעופה רמת דוד, הטילו פצצות על המבנה המרכזי בקיבוץ, שהיה חשוף לחלוטין להתקפות האויב וללא מגן, והרגו 4 בני אדם, מהם 3 ילדים בני 8. הדבר הוסיף לטראומה הקשה אותה חווה הקיבוץ עקב ההתקפה הערבית עליו כ-8 חודשים קודם לכן.
כיום, מקור ההכנסה העיקרי של הקיבוץ הוא מפעל תמה תעשיות פלסטיק, מפעל למוצרי פלסטיק ומוצרים בתחום האריזה החקלאית, העובד בשיתוף עם קיבוץ גלעד. המפעל נמנה עם המפעלים המכניסים ביותר בתנועה הקיבוצית כולה, ברציפות מאז שנת 1999. ענפים נוספים: רפת, לול, מטעים, שלחין, ואידאה מערכות מידע. לקיבוץ היו מניות רבות בחברת אפרוחי הצפון אך זאת קרסה בתחילת שנות ה-2000. המפרק שמונה לחברה, עו"ד טומי מנור, החליט "להרים מסך" ולגבות את חובות החברה לנושיה מבעלי המניות, ובראשן ממשמר העמק. בתיק ע"א 4347/04 הקיבוץ עתר לבית המשפט העליון בטענה שזה פוגע בעקרון "העירבון המוגבל", אך בג"ץ דחה את טענתו עקב העובדה שהחברה התקיימה על אשראי בלבד, ובעלי המניות כמעט שלא הזרימו כלל כספים למימון החברה ("מימון דק").
בחודש אוקטובר 2023, לאחר הטבח בנחל עוז במסגרת טבח שבעה באוקטובר שהוביל לפריצת מלחמת חרבות ברזל, קלט הקיבוץ את תושבי קיבוץ נחל עוז בפנימיית שומריה. לאחר הצבעה בשיחת קיבוץ, התקבלה ברוב גדול החלטה לקלוט את תושבי קיבוץ נחל עוז למשך כשנה. נקבע כי בהמשך יוצבו בקיבוץ קרוואנים, והמשפחות יעברו אליהם. בחדרי הפנימייה יישארו זוגות ללא ילדים ורווקים.
חמישה מחברי הקיבוץ כיהנו כחברי כנסת מטעם מפ"ם: מרדכי בנטוב שגם כיהן כשר בממשלות ישראל והיה מחותמי מגילת העצמאות, מנהיג מפ"ם יעקב חזן, אמרי רון, אמה תלמי ומאיר תלמי. כמו כן כיהנו כח"כים, לאחר שעזבו את משמר העמק, בן הקיבוץ אמנון לין והסופר משה שמיר. בין חברי הקיבוץ נמנים גם אשת התיאטרון שולמית בת-דורי ויוזם מוסד יד ושם מרדכי שנהבי, המלחין בנימין עומר (חתולי), בנו המשורר הלל עומר (ע. הלל) ובנו אסף עומר, שיומן הנעורים שלו יצא לאור לאחר מותו – "יומנו של אסף".
ארכאולוגיה

בשנת 2010 התקיימו בתחום משמר העמק חפירות ארכאולוגיות על שטח שבו עמדה להיבנות שכונה חדשה בקיבוץ בשיתוף פעולה עם התושבים. במהלך החפירות התגלה תל אשר לא נראה על פני השטח, וממצאיו מתוארכים מהתקופה הנאוליתית המוקדמת לתקופה העות'מאנית המאוחרת. בשכבה השביעית העמוקה ביותר נמצא חלק מרצפת טיח העשויה מאבן גיר חרוכה אשר נבנתה על אבנים קטנות המונחות על קרקע בתולה. כלי צור, כגון ראשי חיצים ולהבי מגל, נמצאו בשכבה זו המאפיינים את התקופה הנאוליתית. בשכבה השישית נמצאו שני קירות היוצרים פינה של מבנה גדול, ואשכולות של כלי חרס הנשענים על הקירות, המאפיינים את התרבות הירמוכית והתרבות הלודית (תרבות יריחו IX), המתוארכות לתקופה הנאוליתית. שכבה של אבנים עם ממצאים מאותה התקופה נמצאו אף הם בשכבה השישית. בשכבה החמישית נמצאו רק בחלק קטן של החפירה, שלוש שורות אבנים היוצרות צורה מלבנית על רצפה. לא ברור אם אלו שרידים של קירות צרים, או של מתקן כלשהו.
מתחת לרצפה נמצא קנקן עשוי חרס ומספר חרסים השייכים לתרבות ואדי רבה, המעידים על כך שיש לתארך את הממצאים הללו לתקופה הכלקוליתית. בשכבה הרביעית נמצאו שרידים של מבנים עגולים או אליפטיים אשר לא משלימים יחד מבנה אחד. החרסים שנמצאו בשכבה מתוארכים לתקופת הברונזה המוקדם, כללו קדרות וקנקנים פערוריים עם עיטורים בחלקם העליון. בשכבה השלישית התגלו מבנים אליפטיים גדולים הדומים למבנים שהתגלו בחפירות בקריית אתא, ובתוכם אוסף של כלי חרס שבורים אשר נשארו במקומם המקורי. ממצאים אלה מתוארכים לסוף תקופת הברונזה.
בשכבה השנייה נמצאו חלקים של בנייה דלה ומספר חרסים מתקופות שונות. לא ניתן בוודאות לקשר תקופתית בין החרסים לשרידים הארכיטקטוניים. החרסים מתוארכים לתקופות שונות של תקופת הברונזה והתקופה הרומית. נמצא בשכבה קבר המתוארך לאמצע תקופת הברונזה, אשר מצויים בו שרידים של עצמות אדם וראש חץ עשוי ברונזה. פינה של מבנה, ככל הנראה מתחילת התקופה הרומית, נמצאה באזור אחר של השכבה. בשכבה הראשונה והעליונה נמצאה חצר המוקפת במספר חדרים, המרכיבים חלק ממבנה גדול. שרידים של רעפי המבנה נמצאו, ומקורם בנמל מרסיי שבצרפת. על הרעפים מוטבע סמלו של מפעל ליצור רעפים בשם Roux Frères. הרעפים מעידים על כך שהמבנה הוקם במאה ה-19. רעפים נוספים בעלי סמל של ברבור נמצאו. אלו הובאו אל הבניין כנראה במאה ה-20 לשם תיקון הגג. על פי מיכה לין, תושב הקיבוץ, המבנה לא עמד כאשר הוקם משמר העמק בשנות ה-20 ולכן משוער שהמבנה היה בשימוש במשך מספר עשורים בלבד.
מדרום לקיבוץ התגלו שרידים ארכאולוגיים בגבעת אשמר. וכקילומטר מצפון לקיבוץ נמצא תל אבו שושה.
גלריה

מראה הקיבוץ בשנת 1933
משמר העמק בשנת 1938
אימוני נשים במשמר העמק, 1947
הסילו הישן (כיום הפאב המקומי "זנדלי") בלב הקיבוץ, 2008
המועדון לחבר בקיבוץ, 2008
בית ביער ליד משמר העמק
בית הילדים במשמר העמק
בניין המוסד החינוכי לאחר חידושו, 2018
ראו גם

מערת הפלמ"ח
לקריאה נוספת

ישעיהו בארי, הקיבוץ שלי: משמר העמק, משמר העמק 1992
ישראל חדרי, 1927, ראשיתו של משמר העמק, בתוך: אברהם יערי, זכרונות ארץ ישראל, כרך ב', פרק קי"ז, עמ' 1222–1228.
עמירם אזוב, משמר העמק לא תיפול, הוצאת דביר, 2013
מנחם תלמי ואפרים תלמי, כל הארץ-לכסיקון גאוגרפי של ישראל, הוצאת עמיחי, ספטמבר 1966, עמוד 451
את לי פינת יקר, ימי קיבוץ משמר העמק 1922–2007, הוצאת הקיבוץ
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  חסקין, גילי, רכישת אדמות עמק יזרעאל
↑  כביש חדש לכבוד רוקפלר, דואר היום, 28 בינואר 1929
חנוכת כביש מגידו, דבר, 14 במרץ 1929
↑  Parallel quest: a search of a person and a people, page 392
↑  משמר העמק, דבר, 2 בספטמבר 1929 
 ההתנפלות על משמר העמק, דבר, 6 בספטמבר 1929 
 חורבן משמר העמק, דבר, 18 בספטמבר 1929
↑  ראו למשל: אביבה אופז (עורכת), ספר הקבוצה, ירושלים: יד בן צבי, תשנ"ו, עמ' 211-209
↑  אורי צבי גרינברג, ספר הקטרוג והאמונה, תל אביב, תרצ"ז-1937, עמ' קמ-קמא. ראו: דליה קרפל, ממציא הפשיזם הישראלי, באתר הארץ, 30 ביולי 2004
אורה ערמוני, קרני עם-עד, אל עץ? ואל טף?, "הקיבוץ", 24 בינואר 2002
↑  משמר העמק שוקט ודרוך לבאות, דבר, 20 באפריל 1948
↑  אתר מפעל תמה
↑  אתר Idea
↑  ע"א 4347/04 - פסק הדין בבית המשפט העליון
↑  אמיתי גזית, בדרך הביתה: המסע של הקיבוצניקים המפונים לחיים חדשים, באתר כלכליסט, 7 בדצמבר 2023
↑  Mishmar Ha-‘Emeq (el-Ghaba et-Tahta), נימרוד גצוב, עמרי ברזילאי, דצמבר 2011, רשות העתיקות (באנגלית)
| --- | --- |
בקרת זהויות :  NLI: 987007538265205171  BnF: cb15579788h (data)  GND: 1043281762  LCCN: nr91040973  VIAF: 131792557   WorldCat (עם VIAF): 131792557 
משוריין של צבא ההצלה ועליו סמל צבא ההצלה
לוחמי הגדוד הראשון של הפלמ"ח בקרב משמר העמק, אפריל 1948, ארכיון ההגנה
דמיס קאריבידיס

| --- | --- |
אין תמונה חופשית
 לידה:  4 בדצמבר 1982 (בן 42) טביליסי, גרוזיה הסובייטית, ברית המועצות
 שם לידה:  Демьян Иванович Карибов 
 מדינה:  רוסיה 
 מקום מגורים:  מוסקבה, רוסיה
 פעילות בולטת:  השתתפות ב-KVN והנחיית "קומדי קלאב"
 השכלה:  אוניברסיטת סוצ'י לתיירות
 תקופת הפעילות:  מ-2008
 מקצוע:  קומיקאי, מפיק ושחקן
 מעסיק:  THT, קומדי קלאב הפקות 
 בת זוג:  פלאגיה קאריבובאיה
 
דמיס קאריבידיס (ברוסית: Демис Карибидис; נולד ב-4 בדצמבר 1982, בטביליסי, גרוזיה הסובייטית, ברית המועצות) הוא שחקן, קומיקאי ומפיק רוסי, ממנחי התוכנית "קומדי קלאב". השתתף מטעם נבחרת חבל קרסנודאר בקה-וה-אן וזכה איתה בליגה הבכירה בעונת 2010. גילם את נפוליאון בונפרטה בסדרה הוסר והשתתף בצילומי הסדרה "החופשה" ששודרה בשנת 2021.
הוא נולד בטביליסי. אחרי התפרקות ברית המועצות עברה המשפחה לעיר סלוניקי שביוון, ועד כיתה ח' למד בבית ספר יווני. לאחר מכן המשפחה עברה לעיר גלנז'יק ולאחר סיום לימודי התיכון למד באוניברסיטת סוצ'י לתיירות. הוא הופיע במספר תוכניות בידור טלווזיניות כדוגמה רוסיה שלנו, קומדי קלאב ובתוכניות שונות של TNT.
חיים אישיים

הוא דובר יוונית ולמד גם אנגלית וספרדית. במאי 2014 נישא לפלאגיה קאריבובאיה. במאי 2015 נולדה להם בת ראשונה, סופיקו. בתם השנייה, דורותיאה נולדה באוקטובר 2017 ובפברואר 2019 נולד להם בן.
פילמוגרפיה

| שנה | סרט/סדרה | דמות | הערות |
| --- | --- | --- | --- |
| 2021 | החופשה | בוריה | סדרת טלוויזיה |
| 2020 | הוסאר | נפוליאון בונפרטה | סדרת טלוויזיה; הופעת קמע |
| 2016 | בורודאץ' |  | סדרה |
| 2013 | ים. הרים. קראמזיט | סרז'יק | סרט |
| 2011—2018 | אוניבר: מעונות חדשים | מייקל | סדרה |
| 2010—2020 | בחורים אמיתיים |  | סדרה |
| 2008—2011 | אוניבר |  | סדרה |
קומולונימבוס

ענן קומולונימבוס
קוּמוּלוֹנִימְבּוּס ('Cumulonimbus', בעברית: 'עב חשרה' או ענן סופת רעמים) הוא ענן משקעים ערמתי (ומכאן שמו: תחילית קומולוס שמציינת ערמה, וסופית נימבוס שמציינת משקעים) שבסיסו בגובה נמוך והוא מגיע עד לשכבת אינוורסיה בקרבת הטרופופאוזה (אזור יציב מאוד באטמוספירה, המגדיר את הגבול בין שכבתה הנמוכה ביותר ובין הבאה אחריה). התופעות המלוות את ענן הקומולונימבוס הן גשם, ברד, שלג, ברקים ורעמים ואף טורנדו. ענן קומולונימבוס נוצר כאשר האטמוספירה אינה יציבה.
המבנה הבסיסי של קומולונימבוס הוא בסיס, זרם אוויר עולה/יורד, סדן (ראש הענן) וכיפה. צמרת הענן מקבלת צורת סדן כזו מפני שהטרופופאוזה חוסמת את ההתפתחות האנכית של הענן (בגובה 9–17 ק"מ), והענן מתפתח אופקית. לעיתים, כאשר זרם האוויר העולה חזק מספיק, הוא מצליח לפרוץ את הטרפופאוזה ואז נוצרת מעל הסדן מעין כיפה בחלק התחתון של הסטרטוספירה.
קומולונימבוס מתפתח כאשר נוצר זרם אוויר עולה המזין אותו ו"מרים" אותו לגובה. כאשר אותו קומולונימבוס הגיע לדרגה מפותחת מספיק, הוא מתחיל להוריד משקעים - המשקעים הם אלה המהווים את זרם האוויר היורד. אם זרם האוויר העולה אינו חזק מספיק כדי להמשיך להזין את הענן בלחות, זרם האוויר היורד ימוטט את הענן. קומולונימבוס מתפתח מענן קומולוס דחוס מפותח (Cumulus congestus), ויכול להתפתח כחלק מתא-על. ככל שענן הקומולונימבוס צומח יותר לגובה והוא עבה יותר כך סופות הרעמים תהיינה חזקות ותכופות יותר ויותר.
קומולונימבוס יכול להופיע בתאים בודדים, באוסף עננים, לאורך חזית קרה. הטיסה בתוך ענני קומולונימבוס מסוכנת מאוד, עקב חשש של פגיעת כדורי ברד גדולים וכן טלטולים כתוצאה מהזרמים האנכיים.
ענן קומולונימבוס מסומן בקיצור Cb.
הופעה

ענני קומולונימבוס בדרך כלל מלווים בענני קומולוס בינוניים, המתפתחים אנכית, ותורמים לצורת הפטרייה של הקומולונימבוס. בסיס הענן משתרע על פני קילומטרים ונמצא בגבהים נמוכים ובינוניים - מגובה של בערך 200 מ' ל-4,000 מ'. פסגות מגיעות בדרך כלל ל-6,000 מ', אך יכולות במקרים קיצוניים להגיע גם ל-23,000 מ'. קומולונימבוסים מפותחים כהלכה מאופיינים בפסגה שטוחה דמוית סדן, הנגרמת על ידי גזירת רוח או אינוורסיה בקרבת הטרופופאוזה. שלוחת הסדן עשויה להקדים את הרכיב האנכי של הענן בקילומטרים רבים, ולהיות מלווה בברקים. לעיתים קרובות, חבילות אוויר עולות מצליחות לחדור דרך שכבת שיווי המשקל היציבה, וליצור פסגה כיפתית. בעת פעילות אנכית ענפה, הענן יכול לעבור דרך שלושת אזורי העננים (נמוך, בינוני וגבוה). אפילו הקומולונימבוס הקטן ביותר מגמד את העננים השכנים לו בהשוואה.
סוגים

קומולונימבוס קירח (Cumulonimbus calvus) - ענן בעל פסגה תפוחה, בדומה לקומולוס דחוס (cumulus congestus) שממנו הוא מתפתח; תחת התנאים המתאימים יכול להפוך לקומולונימבוס שעיר (cumulunimbus capillatus).
קומולונימבוס שעיר (Cumulunimbus capillatus) - ענן עם פסגה סיבית, דמוית צירוס.
מאפיינים נוספים > ענני משנה הקשורים בקומולונימבוס

עננים קשתיים (Arcus, כוללים ענני גלילה ומדף) - עננים נמוכים ואופקיים. היווצרותם קשורה בקצה המוביל של זרם הסופה.
עננים סדניים (incus, לקומולונימבוסים שעירים בלבד) - קומולונימבוס עם פסגה שטוחה דמוית סדן סיבי, הנוצר על ידי גזירת רוח, כשזרמי האוויר העולים פוגעים בשכבת האינוורסיה, הטרופופאוזה.
ענני דדים (mammatus) - עננים המורכבים מבליטות דמויות בועות בחלקם התחתון.
ענני טלאי (pannus) - נלווים לשכבות התחתונות של עננים המורידים משקעים. נקרעו מעננים אחרים מסביבתם.
ענני פטרייה (pileus, לקומולונימבוסים קירחים בלבד) - כיסוי קטן דמוי פטרייה מעל ענן האב.
ענני צינור (tuba) - עמוד היוצא מבסיס הענן, ועשוי להתפתח לענן משפך.
ענני צעיף (velum) - שכבה דקה אופקית, הנמצאת בגובה מרכז הענן.
מאפיינים נוספים > מאפיינים הקשורים במשקעים

משקעים המגיעים אל הקרקע (Praecipitatio).
משקעים שאינם מגיעים לקרקע - וירגה.
עננים קשתיים (מדף) מובילים סופה
ענני דדים
פטרייה מעל קומולונימבוס קירח
ענן משפך (צינור) מעל הולנד
ענן סדני מלווה בענן צעיף
קומולונימבוס קירח כנגד אור השמש, וגשם היורד תחתיו - Praecipitatio
גשם מתאדה לפני שמגיע לקרקע (וירגה)
צילום של ענן שעיר מעל אפריקה מתחנת החלל הבינלאומית
התנאים הדרושים להיווצרות קומולונימבוס

לחות מספקת בכל שכבות נוכחותו (שהרי בסיסו נמוך וראשו גבוה)
אינדקס סופות רעמים - פרמטר זה הוא בעצם הפרש הטמפ' בין שכבת 500 מיליבר ושכבת 850 מיליבר. ככל שהפרש זה גדול יותר, תרמיקות רבות יותר ינועו מעלה מהר יותר, ויהוו בעצם את זרם האוויר העולה והמזין של הענן.
אפיקיות בכל שכבות האטמוספירה - אפיקיות (שקע ברומטרי) בשכבות האטמוספירה מעודדת התפתחות עננים ערמתיים שכן בשקע האוויר עולה מעלה. קומולונימבוסים יכולים להיווצר גם ללא אפיקיות אם אינדקס סופות הרעמים גדול מספיק כדי להתגבר על התמוככות האוויר ברמה ברומטרית.
תא על

קומולונימבוס בודד מכונה "תא". תא-על (Supercell) הוא קומולונימבוס אשר התפתח בתנאים המאפשרים לזרמים העולים והיורדים בו להפרד. כמו שהוסבר קודם, הזרם היורד הוא זה הממוטט את הקומולונימבוס (מפני שהוא חוסם את הזרם העולה), לכן, בתא על, כאשר מבוצעת הפרדה, הזרם העולה חזק הרבה יותר והקומולונימבוס יכול, באופן תאורטי, לחיות לעד.
התנאים הדרושים לתא על, בנוסף לתנאים שהוזכרו קודם הם גזירת רוח של 90 מעלות בין השכבות, כמו גם שטח מישורי גדול (שכן כאשר קומולונימבוס "מטפס" על הר, יציבותו מתערערת). תאי על נפוצים מאוד במישורים הרחבים בארצות הברית.
תאי על מלווים פעמים רבות בסופות ברד, גשמים עזים, רוחות חזקות ופרצי רוח. תאי על נחשבים לסוג העננים האלים ביותר והסבירות שיביאו לטורנדו היא הגבוהה ביותר מכל העננים האחרים.
בארץ ישראל > בסתיו

כאשר מתרחש אפיק ים סוף בסתיו, ענני קומולונימבוס, עבים יותר מאשר בחורף במהלך של חזית קרה. הסיבה היא עוביה הרחב יותר של שכבת הטרופוספירה מעל אזור המזרח התיכון בחודשי הסתיו ביחס לחורף. כאשר הטרופוספירה עבה, ענן הקומולונימבוס עשוי להיות עבה יותר.
באזור קו המשווה, עובי האטמוספירה רב יותר. ככל שמתקרבים לקטבים האטמוספירה נהיית דקה יותר. כך שבקוטב עובי הטרופוספירה הוא חצי מעובי השכבה באזור קו המשווה. לכן, העננים באזור קו המשווה עבים יותר מאשר שאר כדור הארץ.
בקיץ, חגורות הלחץ האטמוספיריות ושל זנית השמש מצפינה, ומדרימה בחורף. כך, בקיץ, עוביה של האטמוספירה מעל ישראל רחב יותר. בסתיו, ממשיכה השכבה להישאר עבה, וכשיש תנאים לא יציבים ולחות צומחים ענני קומולונימבוס מפותחים ועבים.
ענני הקומולונימבוס יכולים להגיע עד קצה שכבת הטרופוספירה ולבסוף להפסיק את הצמיחה ולהתיישר בחלק העליון. החלק הזה של הענן, בעל צבע בהיר. בנוסף, הרוחות העליונות החזקות גורמות לחלק זה של הענן לנוע מהר יותר כך שחלק זה של הענן מקדים את יתר הענן.
ראו גם

קומולוס
סופת רעמים
מטאורולוגיה - מונחים
ויליאם רנקין
הערות שוליים

↑  Haby, Jeff. "Factors Influencing Thunderstorm Height". theweatherprediction.com. נבדק ב-17 ביוני 2011. {{cite web}}:  (עזרה)
↑  Ludlum, David McWilliams (2000). National Audubon Society Field Guide to Weather. Alfred A. Knopf. p. 473. ISBN 0-679-40851-7. OCLC 56559729.
↑  "Cumulonimbus Incus". Universities Space Research Association. 5 באוגוסט 2009. נבדק ב-23 באוקטובר 2012. {{cite web}}:  (עזרה)
↑  Allaby, Michael, ed. (2010). "Pannus". A Dictionary of Ecology (4 ed.). Oxford University Press. ISBN 9780199567669.
↑  Dunlop, Storm (2003). The Weather Identification Handbook. The Lyons Press. pp. 77–78. ISBN 1585748579.

תא על
ענן הקומולונימבוס מתנשא משכבת הטרופוספירה עד לשכבת הטרופופאוזה, שם, האוויר יציב מכדי להכיל עננים, הענן מפסיק לטפס ונוצר הסדן. באזור זה נושבות רוחות הרום אשר מניעות את הסדן כך שהחלק העליון של הענן "עוקף" את חלקו התחתון.
ריטה אורה

| --- | --- |

אורה, 2013
 לידה:  26 בנובמבר 1990 (בת 34) פרישטינה, הרפובליקה הפדרלית הסוציאליסטית של יוגוסלביה (כיום בקוסובו)
 שם לידה:  ריטה סהאטצ'יו
 מוקד פעילות:  הממלכה המאוחדת הממלכה המאוחדת
 תקופת הפעילות:  מ-2008
 מקום לימודים:  בית הספר למשחק של סילביה יאנג 
 עיסוק:  זמרת-יוצרת • שחקנית
 סוגה:  פופ • R&B • אלקטרופופ
 סוג קול:  מצו-סופרן
 שפה מועדפת:  אנגלית 
 כלי נגינה:  קול
 חברת תקליטים:  רוק ניישן • קולומביה • אטלנטיק
 בן או בת זוג:  טאיקה ואיטיטי (אוגוסט 2022–?) 
 פרסים והוקרה:  פרס במבי (2015)  פרס VMA לקליפ הדאנס הטוב ביותר (2018)  Los Premios 40 Principales for Best International Video (2019)  פרסי QQ Music 
 ritaora.com
 פרופיל ב-IMDb
 חתימה:  
 
ריטה סהאטצ'יו אורה (באנגלית: Rita Sahatçiu Ora; נולדה ב-26 בנובמבר 1990) היא זמרת-יוצרת ושחקנית בריטית ילידת-קוסובו.
אלבום הבכורה שלה, שיצא בשנת 2012, זכה להצלחה רבה וכבש את צמרת מצעד האלבומים הבריטי. מתוך האלבום יצאו שני הלהיטים "How We Do (Party)" ו-"R.I.P.", אשר כבשו את צמרת מצעד הסינגלים הבריטי. בין היתר השתתפה בשיר "Hot Right Now" שזכה להצלחה רבה, ובלהיט הבינלאומי "Black Widow", שהוציאה ביחד עם איגי אזליה, והגיע אל המקום ה-3 במצעד הבילבורד הוט 100. בהמשך, הוציאה את "I Will Never Let You Down", שזכה להצלחה רבה, ואת "Poison", שזכה להצלחה גם כן.
ב-23 בנובמבר 2018 יצא אלבומה השני, Phoenix. האלבום מכיל בתוכו את ארבעת הלהיטים "Your Song", "Anywhere", "Girls", "Let You Love Me" ו-"Only Want You". בנוסף לכך, לאלבום צורף השיר "Lonely Together" עם אביצ'י והשיר "For You" עם ליאם פיין. כמו כן, אורה היא האמנית הבריטית עם מספר השירים הגבוה ביותר בעשירייה הפותחת של מצעד הסינגלים הבריטי. בתחילת שנת 2019, יצאה אורה לסיבוב ההופעות הרביעי שלה, "Phoenix World Tour".
ביוגרפיה

נולדה בשם ריטה סהאטצ'יו (באלבנית: Rita Sahatçiu) בפרישטינה שביוגוסלביה דאז (כיום בקוסובו) לאב אלבני-מוסלמי ולאם אלבנית-קתולית. משפחתה עברה עמה לבריטניה כתינוקת בת שנה, והיא גדלה במערב לונדון. הוריה הוסיפו את המילה האלבנית "אורה" (זמן) כדי שיהיה קל יותר להגות את שמם, כשלפני כן שם משפחתם היה רק "סהאטצ'יו" (שען). אורה דוברת אלבנית. בילדותה למדה במספר בתי ספר, בין היתר למדה משחק. היא החלה לשיר מגיל צעיר. ב-2004 היא הופיעה בסרט הבריטי "Spivs". כמו כן, אורה גם ניסתה להתמודד בקדם אירוויזיון הבריטי בשנת 2009 ששודר על ידי ערוץ הטלוויזיה BBC, אך פרשה לאחר מספר פרקים כיוון שהרגישה לא מוכנה.
ב-2015 הוענק לאורה תואר של שגרירת כבוד מטעם רפובליקת קוסובו במעמד נשיא המדינה.
קריירה > 2012–2007: פריצה ואלבום בכורה Ora

ב-2007 הקליטה אורה קולות רקע לשירו של קרייג דייוויד, "Awkward" ושנה לאחר מכן שוב בשיר "Where's Your Love" יחד עם טינצ'י סטריידר, שבו גם הופיעה בקליפ. באותה תקופה, החלה גם להופיע בברים וסביב לונדון, וב-2009 הוחתמה לחוזה עם Roc Nation, חברת תקליטים בבעלותו של הראפר ג'יי-זי, וכבר באותה שנה התארחה אורה בקליפים של ג'יי-זי ודרייק.
במהלך 2011, פרסמה אורה מספר סרטונים שלה בעודה עובדת על אלבום הבכורה. בחודש דצמבר של אותה השנה יצא לאור הקליפ הראשון שלה, "Hot Right Now", באתר הסרטונים יוטיוב. הסינגל יצא לאור ב-12 בפברואר 2012, והגיע למקום הראשון במצעד הסינגלים הבריטי. ב-24 בפברואר הוציאה אורה את הקליפ לסינגל השני "How We Do (Party)", סינגל הבכורה שלה ושיר הנושא של האלבום הקרב, שעליו עבדה במשך שנתיים. על האלבום עבדה יחד עם הראפרים ויל.איי.אם, אסתר דין, דרייק, קניה וסט ועוד. ריטה אורה הוסיפה שהאלבום הושפע מזמרים כמו רגאיי, אריק קלפטון, בי בי קינג, אליה וגוון סטפאני.
הסינגל הראשון שלה "R.I.P." (בו אירחה את הראפר טייני טמפה), יצא לאור במאי 2012. הקליפ בוים על ידי אמיל נאבה והוקלט בלונדון. השיר עצמו צעד במקום הראשון במצעדי הסינגלים בבריטניה. באותו החודש ריטה התארחה כשופטת אורחת בתוכנית הכישרונות הבריטית "אקס פקטור". בזמן שהופיעה עם להקת הרוק קולדפליי, הפיצה את שמו של אלבום הבכורה שלה Ora, כשם משפחתה. האלבום Ora יצא לאור ב-27 באוגוסט ומכר מעל 40,000 עותקים בשבוע הראשון. אורה הייתה מועמדת לפרס הזמרת הטובה והאמנית החדשה בפרסי המוזיקה האירופאיים.
קריירה > 2017–2013: פרויקטים אחרים

ב-14 בינואר 2013 הודיעה אורה כי אלבום האולפן השני שלה יהיה ברור יותר. בנוסף אמרה "אני יודעת בהחלט מה אני רוצה יותר, וזה מועבר עם מה שאני מנסה להגיד באלבום השני". במהלך סיבוב הופעות הופיעה אורה עם השיר "Fair" והודיעה שהוא יופיע באלבום הבא שלה, המתוכנן לצאת לאור בקיץ 2014.
ב-31 במרץ 2014, יצא לאור הסינגל הראשון מהאלבום, "I Will Never Let You Down" אשר מכר מעל ל-100,000 עותקים בשבוע הראשון ליציאתו בבריטניה. ב-18 במאי באותה השנה הגיע השיר לפסגת מצעד הסינגלים של בריטניה והיה לסינגל הרביעי של אורה שהגיעה למקום זה. בשנה זו גם השתתפה אורה בשיר "Black Widow" של איגי אזליה שיצא לאור כסינגל החמישי מאלבום הבכורה של אזליה The New Classic ב-8 ביולי.
ב-6 בפברואר 2015, יצא לאור הסינגל "Doing It" של צ'ארלי XCX בו משתתפת אורה כסינגל שלישי מהאלבום Sucker, הסינגל הגיע למקום ה-8 במצעד הבריטי ולמקום הראשון במצעד הישראלי ומכר מעל ל-200,000 עותקים.
ב-18 במרץ 2015, יצא הסינגל "New York Raining" של הראפר צ'ארלס המילטון בשיתוף פעולה עם ריטה אורה, השיר יהיה באלבום הבכורה של צ'ארלס המילטון ונכלל גם בפסקול של Empire (סדרה מוזיקלית בערוץ FOX) לשיר יצא סרטון מילים ולאחר מכך יצא לו גם קליפ, השיר יצא לאור בבריטניה ב-31 במאי.
אורה התראיינה לתחנת רדיו במסע הפרומו לשיר "New York Raining" ואמרה שהסינגל החדש שלה קרב, ב-12 במאי אישרה שהסינגל החדש שלה יהיה "Poison" ושהוא יצא לאור ב-18 במאי. יום לאחר ההודעה באינסטגרם על הסינגל החדש, הסינגל דלף באיכות גרועה והמעריצים גינו את המעשה וביקשו לא להאזין להדלפה. ב-18 במאי הסינגל יצא לכמה מדינות בעולם. לשיר יצא סרטון מילים ביוטיוב שצבר מעל ל-200 אלף צפיות ביום אחד. בחנות האייטונס השיר יצא לאור בכמה מדינות, ביניהן אוסטרליה, רוסיה וניו זילנד. לבריטניה ואירלנד שוחרר כפרי אורדר ויצא שם ב-28 ביוני. ב-21 במאי צולם קליפ לשיר ודלפה תמונה מאחורי הקלעים בסנאפצ'ט.
קריירה > 2018–הווה: Phoenix

בשנת 2017 גילמה את מיה גריי, אחותו הקטנה של כריסטיאן גריי בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים. בסרט היא משחקת לצידם של דקוטה ג'ונסון, ג'יימי דורנן וקים בייסינגר. היא אף הקליטה עם ליאם פיין את אחד משירי פסקול הסרט, "For You".
במאי 2018, הוציאה את השיר "Girls", בו השתתפו ביבי רקסה, קארדי בי וצ'ארלי XCX. בהמשך הוציאה את "Let You Love Me".
אורה הייתה אמורה להופיע בישראל במסגרת פסטיבל הפופ "WOW", שהתקיים ב-1 באוגוסט 2018 בלייב פארק ראשון לציון, אולם הודיעה על ביטול הופעתה מסיבה רפואית.
במרץ 2019, הוציאה את הקליפ לשיר "Only Want You". בהמשך, הוציאה את "R.I.P." ביחד עם סופיה רייס ואניטה. ב-19 באפריל 2019, הוציאה ביחד עם קייגו את השיר "Carry On", מתוך פסקול הסרט "פוקימון: הבלש פיקאצ'ו". מאוחר יותר, הוציאה את השיר "Ritual", ביחד עם ג'ונאס בלו וטייסטו.
ב-13 במרץ 2020, הוציאה את הסינגל "How to Be Lonely".
ב-2 ביולי 2021, התארחה בסינגל "You for Me", של הדי ג'יי האנגלי, סיגלה. בשנת 2021 הצטרפה כמנטורית לעונה העשירית של תוכנית המציאות האוסטרלית "The Voice"; לצדה יושבים ג'סיקה מאובוי, גאי סבסטיאן וקית' אורבן שלאחר מכן הוחלף בג'ייסון דירולו.
ב-19 באפריל 2023, היא הודיעה שאלבום האולפן השלישי שלה, You & I, יצא ב-14 ביולי. באותו יום, היא הוציאה את הסינגל "Praising You" בהשתתפות פאטבוי סלים, גרסה מחודשת של השיר "Praise You" של סלים מ-1999.
בינואר 2024 הוציאה את הסינגל "Shape of Me", לצד הזמר קית' אורבן. בפברואר, הוציאה את הסינגל "LAST OF US". במאי 2024 הוציאה את הסינגל "Ask & You Shall Receive" ביולי 2024 גילמה את מלכת הלבבות בסרט המיוזיקל של דיסני "היורשים: עלייתה של רד".
אמנות > השפעות

אורה טוענת שהזמרת גוון סטפאני השפיעה עליה יותר מכולם. היא גם ציינה את ביונסה כהשפעה, שהעלתה תגובות חיוביות על האלבום שלה. עוד אמנים שהשפיעו עליה הם ריהאנה, כריסטינה אגילרה, טינה טרנר, אריתה פרנקלין, אלה פיצג'רלד, סלין דיון וברוס ספרינגסטין. השחקנית ריטה היוורת' השפיעה על החלטתה של אורה להתחיל קריירת משחק. גם בתחום האופנה ריטה שואבת השראה מגוון סטפאני, כמו גם מקניה וסט, ממרילין מונרו ומריהאנה, אשר הייתה מושפעת ממנה בהרבה תלבושות שנראו בשטיחים אדומים ובלבוש יום יומי. התקשורת טענה שהמנטור שלה ג'יי זי, שהוא גם המנטור של ריהאנה, מנסה לעצב את ריטה בדיוק כמו את ריהאנה.
אקטיביזם

באוקטובר 2023, אורה, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
דיסקוגרפיה > אלבומי אולפן

2012: Ora
2018: Phoenix
2023: You & I
דיסקוגרפיה > מיני-אלבומים

2012: Spotify Sessions
2021: Bang (יחד עם איימנבק)
הופעות > סיבובי הופעות

2012: Ora Tour
2013: Radioactive Tour
2018: The Girls Tour
2020–2019: Phoenix World Tour
פילמוגרפיה > סרטים

2004: The Brief
2004: Spivs
2013: מהיר ועצבני 6
2015: חמישים גוונים של אפור
2017: חמישים גוונים של אופל
2018: חמישים גוונים של שחרור
2019: פוקימון: הבלש פיקאצ'ו
2021: Twist
2024: היורשים: עלייתה של רד
TBA‏: Tin Soldier
פילמוגרפיה > טלוויזיה

2009: Eurovision: Your Country Needs You
2012: אקס פקטור
2013: 90210
2022: קונג פו פנדה: אביר הדרקון